**PRILOGE D/1 DO D/7**

**PRILOGA D/1**

**Izpolnjen ESPD**

**(v skladu s podtočko 2, točke 22 dokumentacije)**

**PRILOGA D/2**

**Akt o skupnem nastopanju**

**(v skladu s podtočko 4, točke 22 dokumentacije)**

(ponudnik predloži v primeru nastopa s skupnim partnerjem)

**PRILOGA D/3**

**Potrdila o nekaznovanosti**

**(v skladu s podtočko 4, točke 22 dokumentacije JN)**

**PRILOGA D/4**

**eS.BON, S.BON-1 obrazec in/ali potrdila bank in potrdilo o bonitetni oceni**

**(v skladu s podtočko 5, točke 22 dokumentacije JN)**

**PRILOGA D/5**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pošta in naziv pošte potrjevalca reference)

**REFERENČNO POTRDILO**[[1]](#footnote-1)15

Izjavljamo, da je družba

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za našo družbo dejansko izvedla storitve javne mobilne telefonije, in sicer:

|  |  |  |
| --- | --- | --- |
| **Zap. št.** | **Storitev izvedena od - do (mesec, leto)** | **Število naročnin mobilne telefonije** |
|  |  |  |
|  |  |  |
|  |  |  |
|  |  |  |
|  |  |  |

Kontaktna oseba za preverjanje reference je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tel.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Dobavo storitev je navedena družba opravila strokovno in kvalitetno v skladu s predpisi stroke in v pogodbeno dogovorjenem roku.

Potrjevalec reference se strinja, da ima naročnik ELEKTRO GORENJSKA, d.d. pravico, da preveri to referenco.

Ime, priimek in podpis odgovorne osebe potrjevalca reference:

\_\_\_\_\_\_\_\_\_\_\_\_\_\_\_\_\_\_\_ žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Kraj in datum) (podpis potrjevalca reference)*

**PRILOGA D/6**

**OSNUTEK OKVIRNEGA SPORAZUMA**

**(v svojem imenu in za svoj račun ter v imenu in za račun naročnika GORENJSKE ELEKTRARNE, d.o.o., Stara cesta 3, 4000 Kranj):ELEKTRO GORENJSKA, podjetje za distribucijo električne energije d. d., Ulica Mirka Vadnova 3A, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št. za DDV: SI 20389264**

**matična številka: 5175348000**

**in**

**Izvajalec (tudi dobavitelj):**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št. za DDV: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**OKVIRNI SPORAZUM št**. **JN(S)22-004**

**Storitve javne mobilne telefonije in dobava mobilnih naprav**

**UVODNA DOLOČBA**

1. **Člen**

 Naročnik GORENJSKE ELEKTRARNE, d.o.o., Stara cesta 3, 4000 Kranj, je na podlagi 33. člena Zakona o javnem naročanju (v nadaljevanju: ZJN-3) izvedbo in odločanje v postopku javnega naročila s pisnim pooblastilom prenesel na naročnika ELEKTRO GORENJSKA, d.d., ki je v svojem imenu in za svoj račun ter v imenu in za račun drugega naročnika, izvedel javno naročilo, ki ga je dne \_\_\_\_\_ objavil na slovenskem portalu za javna naročila pod št. objave \_\_\_\_\_\_ in v uradnem listu EU, št. objave \_\_\_\_\_\_.

 Izvajalec je bil kot najugodnejši ponudnik izbran na podlagi Odločitve o oddaji naročila, št. JN(S)22-004 z dne \_\_\_\_\_\_\_, ki je pravnomočna z dne \_\_\_\_\_\_\_\_.

1. **člen**

 Izvajalec s podpisom tega okvirnega sporazuma (v nadaljevanju: sporazum) sprejema vse zahteve naročnika, kot so navedene v dokumentaciji v zvezi z oddajo javnega naročila št. JN(S)22-004 in specifikaciji zahtev naročnika javnega naročila, navedenega v 1. členu tega sporazuma, vključno z vsemi spremembami in dopolnitvami v postopku javnega naročila.

 Splošni pogoji izvajalca, ki so v nasprotju z zahtevami, navedenimi v prejšnjem odstavku, se ne upoštevajo oz. veljajo pogoji naročnika, določeni v dokumentaciji v zvezi z oddajo javnega naročila št. JN(S)22-004.

**PREDMET OKVIRNEGA SPORAZUMA**

1. **člen**

Predmet tega sporazuma so storitve javne mobilne telefonije in dobava mobilnih naprav, kot to izhaja iz dokumentacije v zvezi z oddajo javnega naročila, št. JN(S)22-004 z dne \_\_\_\_ (v nadaljevanju: dokumentacija JN), in ponudbe izvajalca št. \_\_\_\_\_\_\_\_\_ z dne \_\_\_\_\_\_\_\_\_, s ponudbenim predračunom. Ponudba dobavitelja s ponudbenim predračunom je priloga tega sporazuma.

Dejanske količine posameznih storitev in nabav v času izvajanja sporazuma bodo odvisne od dejanskih potreb naročnika. Izvajalec se zaveda, da gre za ocenjene količine in da naročnik ni dolžan v celoti koristiti količin posameznih storitev in nabav, navedenih v ponudbenem predračunu.

Naročnik bo v času trajanja sporazuma, ob morebitnem povečanju števila uporabnikov, naročil dodatne pakete (osnovnega ali zahtevnega) in/ali dodatne mobilne naprave, po cenah iz ponudbenega predračuna.

Naročnik ima pravico, da pri izvajalcu naroči tudi dodatne storitve in/ali mobilne naprave, ki niso določeni v ponudbenem predračunu. V tem primeru se te storitve in nakupi obračunajo po uradno veljavnem ceniku izvajalca za poslovne uporabnike. Če cenika za poslovne uporabnike ni, se upoštevajo cene iz splošnega cenika izvajalca. Izvajalec bo na cene iz uporabljenega cenika vsakokrat priznal popust, naveden v ponudbenem predračunu.

Vrednost dodatnih nakupov ne sme preseči 20 % ocenjene vrednosti tega okvirnega sporazuma.

 Izvajalec s podpisom pogodbe potrjuje in jamči, da je pridobil vse podatke, ki se nanašajo na predmet okvirnega sporazuma, ki bi lahko vplivali na izvedbo predmeta naročila, na njegove pravice in obveznosti po tem sporazumu ali pogodbeno vrednost. Izvajalec se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po tem sporazumu.

**ZAČETEK UPORABE IN TRAJANJE SPORAZUMA**

1. **člen**

Sporazum se uporablja od 1. dne naslednjega meseca od podpisa, za obdobje 36 mesecev.

**VREDNOST OKVIRNEGA SPORAZUMA**

1. **člen**

 Naročnik in izvajalec sta sporazumna, da ocenjena vrednost okvirnega sporazuma za oba naročnika znaša \_\_\_\_\_\_\_\_EUR brez DDV, skladno s ponudbenim predračunom izvajalca. DDV se obračuna po veljavni zakonodaji.

Pogodbena cena na enoto je fiksna do izteka okvirnega sporazuma in zajema vse stroške, ki jih ima izvajalec z izvajanjem pogodbenih obveznosti v celotnem pogodbenem obdobju, opredeljenih v ponudbeni dokumentaciji in dokumentaciji JN. Ne glede na navedeno v prejšnjem stavku tega odstavka, se v času trajanja tega sporazuma cene pogovorov, pošiljanje SMS/MMS sporočil ter prenos podatkov preko mobilnega omrežja, ki presegajo količine iz paketov, lahko spremenijo in se obračunajo po vsakokrat veljavnem ceniku izvajalca. Cene posameznih postavk za storitve mobilne telefonije se lahko spremenijo tudi v primeru, da se spremeni zakonodaja Evropske skupnosti na področju mobilne telefonije, in sicer za tista področja, na katera posega zakonodaja, in so lahko nižje ali največ enake cenam, določenim z zahtevami zakonodaje Evropske skupnosti. Prav tako se cene lahko spremenijo v primeru, da se spremeni veljavna zakonodaja za področje nudenja storitev mobilne telefonije, ki je predmet tega sporazuma.

Če izvajalec v času trajanja sporazuma storitve (npr. naročniške pakete) oziroma mobilne naprave po sporazumu ponuja po nižjih cenah, kot so določene v sporazumu, mora naročnika o tem seznaniti in mu ponuditi te storitve oz. mobilne naprave po nižjih cenah. V primeru, da naročnik ugotovi, da ga izvajalec o tem ni obvestil in je storitve ali mobilne naprave kupil po višji ceni, ima naročnik pravico, da od izvajalca zahteva povrnitev razlike med ceno iz ponudbenega predračuna in nižjo ceno.

Izvajalec ne more uveljaviti naknadnih stroškov ali podražitev iz naslova nepopolne ali neustrezne dokumentacije JN za tiste dele predmeta pogodbe, ki v dokumentaciji JN niso bili ustrezno opredeljeni, pa bi jih, glede na predmet javnega naročila in na celotno dokumentacijo JN, izvajalec kot strokovnjak lahko in moral predvideti.

**PLAČILNI POGOJI**

1. **člen**

Izvajalec bo račun za mesečne naročnine (točka A ponudbenega predračuna) izstavil vsakemu naročniku posebej najkasneje do petega dne v tekočem mesecu za pretekli mesec.

Za dodatne storitve in nakupe mobilnih naprav (točka B ponudbenega predračuna in drugi nakupi) izvajalec račun izstavi vsakemu naročniku posebej po opravljeni storitvi oziroma dobavi.

Naročnik je dolžan izstavljene račune plačati v roku 30 dni od dneva izdaje računa. V primeru zamude pri plačilu ima izvajalec pravico obračunati zakonske zamudne obresti za čas zamude.

Za vsa predčasna plačila naročnik obračuna 5 % kasaskonto po letni obrestni meri. V primeru predčasnega plačila naročnik računa ne bo plačal prej, kot v roku 10 dni od prejema računa. V primeru spremembe obrestnih mer na trgu si naročnik pridržuje pravico do spremembe obrestne mere pri obračunu kasaskonta, o čemer bo naročnik pisno obvestil izvajalca.

Če se naročnik ne bo v celoti strinjal z izstavljenim računom, ga mora v roku osmih dni po prejemu pisno in z obrazložitvijo v celoti zavrniti, izvajalec pa je dolžan izstaviti nov račun z novim datumom. Nov plačilni rok prične teči z dnem, ko dobavitelj izda nov račun. Če izvajalec v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za opravljene storitve v roku, navedenem v III. odstavku tega člena.

**ROK IZVEDBE**

1. **člen**

 Pogodbeni stranki se dogovorita, da mora izvajalec vzpostaviti telekomunikacijskih sredstev najkasneje v roku 45 dni od datuma podpisa tega sporazuma. V tem roku izvajalec, skladno z zahtevami iz Specifikacije zahtev naročnika, PRILOGE D/7 zagotovi:

1. - zamenjavo SIM kartic in morebitni istočasni izklop obstoječih naročniških razmerij,
2. - vzpostavitev delovanja ločenega računa,
3. - vzpostavitev storitev fiksno mobilne konvergence.

Rok dobave mobilnih naprav je najkasneje 14 delovnih dni po prejemu naročila, daljši dobavni

rok je možen le zaradi objektivnih okoliščin ob predhodnem dogovoru z naročnikom. Prevzem mora biti izveden na podlagi dobavnice na lokaciji naročnika.

V primeru sklenitve novih naročnin se izvajalec zavezuje, da bodo le-te zagotovljene v največ 5 delovnih dneh od prejema pisnega naročila naročnika.

Za dodatne storitve po ceniku se bosta pogodbeni stranki o rokih izvedbe posebej dogovorili.

Naročnik bo dodatna naročila posredoval preko elektronske pošte: \_\_\_\_\_\_\_\_\_\_\_\_\_\_.

 Izvajalec je v zamudi, če prekorači časovni okvir za izvedbo storitev in dobav, določenih s sporazumom. V tem primeru lahko naročnik odstopi od pogodbe in zahteva od izvajalca v celoti povrnitev škode, ki mu jo je z zamudo povzročil.

**SPLOŠNE OBVEZNOSTI IN JAMSTVA IZVAJALCA**

1. **člen**

 Izvajalec se obvezuje izvesti prevzete obveznosti v skladu z dokumentacijo JN in ponudbeno dokumentacijo, pravili stroke, veljavnimi predpisi in standardi.

 Izvajalec je odgovoren za strokovno, kvaliteto in funkcionalno pravilnost prevzetih dobav.

Za opravljanje predmeta tega sporazuma je izvajalec dolžan tudi:

* prevzeta dela izvajati z ustrezno usposobljenim kadrom in skladno z zahtevami iz naročnikove dokumentacije v zvezi z oddajo javnega naročila in tega sporazuma,
* nemudoma opozoriti naročnika na okoliščine, za katere je vedel ali bi moral vedeti in vplivajo ali bi bile lahko vplivale na izvedbo naročila,
* naročniku tolmačiti vse nejasnosti glede izvedbe dobav oz. storitev in ga sproti obveščati o vsem, kar bi lahko vplivalo na izvršitev pogodbenih obveznosti,
* po vzpostavitvi telekomunikacijskih storitev po tej pogodbi le-te nemoteno zagotavljati naročniku ves čas trajanja sporazuma,
* naročniku izročiti dokumentacijo, ki je potrebna za izvajanje sporazuma,
* naročniku kadarkoli omogočiti vpogled v izvajanje pogodbenih del in upoštevati njegova navodila glede posameznih vprašanj,
* kot dober strokovnjak ob nespremenjeni ponudbeni ceni med pogodbena dela vključiti tudi druga morebitno potrebna dela, ki ob oddaji naročila niso bila posebej našteta, ampak vsebinsko spadajo pod navedena dela in so nujna za uspešno in strokovno neoporečno izvedbo del,
* nasproti tretjim osebam, ki bi sodelovale pri opravljanju posameznih aktivnosti, nastopati v svojem imenu in za svoj račun, za račun naročnika pa samo na podlagi njegovega predhodnega pismenega pooblastila,
* podatke, ki jih bo pridobil na podlagi sporazuma, varovati po predpisih o varstvu osebnih podatkov in poslovnih skrivnosti,
* naročniku omogočiti, da preveri, ali so naročnikovi podatki pri izvajalcu zaščiteni na fizični in logični ravni,
* poročati o možni izpostavljenosti ranljivostim in grožnjam telekomunikacijskemu ali informacijskemu sistemu naročnika,
* na poziv naročnika sodelovati kot zunanji član skupine naročnika, ki obravnava varnostne incidente, nastale na podlagi ali v zvezi s sporazumom,
* po splošnih pravilih odškodninskega prava popraviti oz. povrniti vso škodo, ki bi naročniku ali tretjim osebam nastala v zvezi z izvajanjem pogodbenih del,
* na lastne stroške popraviti oziroma izvesti dodatna dela, v kolikor bi bilo ugotovljeno, da že opravljena dela niso ustrezna oz. niso bila izvedena.

Izvajalec je odškodninsko odgovoren za škodo, ki jo povzroči med izvrševanjem pogodbenih obveznosti, za vso škodo, ki bi nastala naročniku zaradi napak, nedelovanja ali nepravilnega delovanja predmeta sporazuma, v skladu s splošnimi načeli odškodninske odgovornosti.

**OBVEZNOSTI NAROČNIKA**

1. **člen**

Naročnik se obvezuje, da bo:

* predal izvajalcu vse potrebne informacije, da se prevzete obveznosti izvršijo pravočasno,
* sodeloval z izvajalcem po določilih te pogodbe,
* tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev pogodbenih obveznosti,
* enako zanesljivo, kot to zahteva od izvajalca, tudi sam varoval poslovno tajnost izvajalca in da bo v tajnosti obdržal tudi druge informacije in dokumente, če bo to izvajalec posebej zahteval,
* o skriti napaki izvajalca (pisno) obvestil nemudoma, ko je napako opazil,
* redno izvajal plačila v skladu s tem sporazumom.

**GARANCIJSKI ROK ZA KVALITETO BLAGA IN ODPRAVA NAPAK**

1. **člen**

Garancijski rok za mobilne naprave je razviden iz specifikacije zahtev naročnika, in začne teči od dneva posamezne dobave (prevzema).

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. **člen**

 Izvajalec mora ob podpisu sporazuma naročniku izročiti finančno zavarovanje za dobro izvedbo pogodbenih obveznosti, v skladu s 15. točko dokumentacije JN, v višini 5 % pogodbene vrednosti brez DDV. Veljavnost zavarovanja mora biti še najmanj en mesec po preteku veljavnosti tega sporazuma.

Naročnik ima zavarovanje pravico unovčiti v višini njegove vrednosti, če izvajalec:

* ne bo pričel izvajati svojih pogodbenih obveznosti v skladu z določili sporazuma
* ne bo izpolnil svojih pogodbenih obveznosti v skladu z določili sporazuma
* ne bo pravočasno izpolnil svojih pogodbenih obveznosti v skladu z določili sporazuma
* ne bo pravilno izpolnil svojih pogodbenih obveznosti v skladu z določili sporazuma
* preneha izpolnjevati svoje pogodbene obveznosti v skladu z določili sporazuma.

 Naročnik lahko finančno zavarovanje uveljavi, ne da bi o tem predhodno na to opozoril dobavitelja, mora ga pa o unovčitvi pisno obvestiti najkasneje tri dni po dnevu, ko ga je predložil v izplačilo.

**POGODBENA KAZEN**

1. **člen**

 Če izvajalec po svoji krivdi zamudi z izvajanjem pogodbenih obveznosti, je dolžan za vsak zamujeni koledarski dan plačati naročniku kazen v višini 0,5 % pogodbene vrednosti brez DDV, do največ 10 % pogodbene vrednosti brez DDV.

 Če izvajalec pogodbenih obveznosti sploh ne opravi in naročnik odpove sporazum, ima naročnik pravico obračunati pogodbeno kazen v višini 10 % pogodbene vrednosti brez DDV.

 Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil izvajalcu, da si pridržuje pravico do pogodbene kazni.

 Če škoda, ki jo utrpi naročnik, presega znesek pogodbene kazni, lahko naročnik zahteva od izvajalca še razliko do popolne odškodnine.

**PREDSTAVNIKI POGODBENIH STRANK**

1. **člen**

S strani naročnikov bodo za izvajanje pogodbenih obveznosti skrbeli:

Izvajalec naročila na strani naročnika (ELEKTRO GORENJSKA, d.d.) je \_\_\_\_ (tel. \_\_\_\_\_, e-pošta: \_\_\_\_\_\_\_\_\_\_) in zastopa naročnika v vseh vprašanjih, ki se nanašajo na obveznosti po tem sporazumu, sodeluje z izvajalcem ves čas trajanja sporazuma in mu nudi vse potrebne podatke za uspešno izvedbo del po tem sporazumu.

 Izvajalec naročila na strani naročnika (GORENJSKE ELEKTRARNE, d.o.o.) je \_\_\_\_ (tel. \_\_\_\_\_, e-pošta: \_\_\_\_\_\_\_\_\_\_) in zastopa naročnika v vseh vprašanjih, ki se nanašajo na obveznosti po tem sporazumu, sodeluje z izvajalcem ves čas trajanja sporazuma in mu nudi vse potrebne podatke za uspešno izvedbo del po tem sporazumu.

 Izvajalec naročila na strani izvajalca je \_\_\_\_ (tel. \_\_\_\_\_, e-pošta: \_\_\_\_\_\_\_\_\_\_) in je pooblaščen, da zastopa izvajalca v vseh vprašanjih, ki se nanašajo na obveznosti po tem sporazumu ter je ves čas trajanja sporazuma dolžan neposredno sodelovati z naročnikovimi predstavniki.

Predstavnika strank sporazuma nimata pravice samostojno spreminjati določil sporazuma.

 Vsako spremembo oseb, ki skrbijo za izvajanje pogodbenih obveznosti, morata stranki pisno sporočiti nasprotni stranki v treh dneh po nastali spremembi.

 Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnika na zgornje kontaktne podatke izvajalca, štejejo za veljavno prejeta s strani izvajalca.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz sporazuma se podaljšajo za čas trajanja višje sile.

**POSLOVNA SKRIVNOST IN VAROVANJE OSEBNIH PODATKOV**

1. **člen**

 Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju tega sporazuma. Izvajalec se tudi zavezuje, da bo trajno varoval vse osebne podatke, s katerimi se bo seznanil pri svojem delu ali v zvezi delom z naročnikom ali družbami Skupine Elektro Gorenjska oziroma ga bodo z njimi seznanili pri njegovem delu z naročnikom ali družbami Skupine Elektro Gorenjska, ne glede na to, na katero osebo se ti podatki nanašajo.

 Trajno varovanje poslovne skrivnosti in osebnih podatkov pomeni dolžnost izvajalca, da bo listine, podatke in informacije po prejšnjem odstavku uporabljal izključno za namene izvajanja tega sporazuma, in da jih brez poprejšnjega pisnega soglasja naročnika ne bo kakorkoli razkril tretjim osebam, posebej ne z objavo v medijih, da jih ne bo razmnoževal, niti jih ne bo izkoriščal za svoje namene ter da bo na zahtevo naročnika naročniku nemudoma vrnil oziroma uničil vse zapise na listinah ali drugih medijih.

1. **člen**

 Ker se naročnik šteje za upravljavca zbirk osebnih podatkov v smislu določb predpisov o varstvu osebnih podatkov, izvajalec pa za obdelovalca, stranki s to pogodbo urejata tudi medsebojno razmerje glede obveznosti po Splošni uredbi EU o varstvu osebnih podatkov (GDPR) in zakonu, ki ureja varstvo osebnih podatkov, v zvezi s pogodbeno obdelavo osebnih podatkov.

 Sestavni del tega sporazuma so tudi Splošni pogoji Elektra Gorenjska, d.d. o obdelavi osebnih podatkov (v nadaljevanju: Splošni pogoji), ki so objavljeni (vključno z vsemi spremembami) na spletni strani naročnika (<http://www.elektro-gorenjska.si/o-podjetju/varstvo-osebnih-podatkov-gdpr>), in so enako pravno zavezujoči kot sporazum.

1. **člen**

 Naročnik izvajalcu z namenom izvajanja pogodbene obveznosti ter za pripravo ločenega računa posameznikom, izroča naslednje osebne podatke: ime in priimek delavcev, evidenčne številke, telefonske številke, datum in kraj rojstva, naslov stalnega bivališča in davčno številko.

 V primeru, da bo izvajalec, za potrebe izvajanja pogodbenih obveznosti (zlasti za pripravo ločenega računa) potreboval še druge osebne podatke, je izvajalec dolžan o tem seznaniti naročnika.

Osebne podatke uporabnikov bo naročnik izvajalcu poslal na podlagi uporabnikove pisne privolitve za obdelavo osebnih podatkov (ti. Soglasje o posredovanju potrebnih podatkov operaterju). Pogodbeni stranki bosta ob podpisu te pogodbe, če bo to potrebno, sklenili tudi poseben dogovor o obdelavi osebnih podatkov.

 Osebni podatki iz prejšnjih odstavkov so del Evidence o zaposlenih delavcih in Evidence o osnovnih sredstvih in drobnem inventarju.

1. **člen**

 Izvajalec mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

 Na zahtevo naročnika mora izvajalec naročnikove dokumente in vsebine, ki jih je ta kakorkoli prejel, učinkovito izbrisati.

1. **člen**

 Pogodbeni stranki soglašata, da bosta skladno s predpisi o varstvu osebnih podatkov zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, skladno in v smislu z določili navedenih predpisov.

 Izvajalec in vsi njegovi morebitni podizvajalci (podobdelovalci) bodo pogodbeno obdelovali osebne podatke v imenu in za račun naročnika skladno z veljavnimi predpisi, mednarodnimi in evropskimi standardi ter drugimi pravili stroke, to pogodbo in navodili naročnika.

 Izvajalec in vsi njegovi podizvajalci so se dolžni seznaniti in se ravnati po internih aktih naročnika glede varstva podatkov in informacijske varnosti. Naročnik mora izvajalca obvestiti o spremembi, dopolnitvi oziroma razveljavitvi svojih internih aktov s tega področja (npr. z obvestilom na njegovi spletni strani), izvajalec pa svoje podizvajalce.

 Pogodbeni stranki sta za vsako storitev po tem sporazumu dogovorili tehnični in poslovni opis storitev ter merila glede zahtevane ravni storitve, ki so v prilogi oz. v skladu z vsakokrat veljavnimi Splošnimi pogoji naročnika.

**PROTIKORUPCIJSKA KLAVZULA**

1. **člen**

 Pogodbeni stranki potrjujeta, da sta seznanjeni in se zavedata dejstva, da je predmeten sporazum ničen, če je ali bo v katerikoli fazi sklepanja ali izvajanja tega sporazuma, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tem sporazumu ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

 Izvajalec se obvezuje, da bo kadarkoli v času veljavnosti tega sporazuma oziroma kadarkoli v času izvajanja tega sporazuma, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi vsak gospodarski subjekt, ki sodeluje z izvajalcem v tem naročilu (npr. skupni partner, podizvajalec), o čemer mora izvajalec seznaniti vsak tak gospodarski subjekt.

**RAZVEZNI POGOJ**

1. **člen**

 Ta sporazum je sklenjen pod razveznim pogojem, ki se uresniči v primeru, če bo naročnik seznanjen, da je sodišče s pravnomočno odločitvijo ugotovilo kršitev obveznosti iz II. odstavka 3. člena ZJN-3 s strani dobavitelja ali njegovega podizvajalca ali če je naročnik seznanjen, da je pristojni državni organ pri izvajalcu sporazuma ali njegovem podizvajalcu v času izvajanja sporazuma ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj učinkuje skladno s 67. členom ZJN-3.

**REŠEVANJE SPOROV IN ODSTOP OD SPORAZUMA**

1. **člen**

 Vse morebitne spore, nastale na osnovi tega sporazuma, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika ELEKTRO GORENJSKA, d.d.

 Pri tolmačenju določil tega sporazuma in reševanju morebitnih sporov se uporablja slovensko pravo, predvsem Obligacijski zakonik, poleg tega sporazuma in zakonodaje pa se upošteva še:

* dokumentacijo v zvezi z oddajo javnega naročila št. JN(S)22-004 , z dne \_\_\_\_\_,
* ustrezni del ponudbene dokumentacije št. \_\_\_\_ z dne \_\_\_,
* odločitev o oddaji javnega naročila z dne \_\_\_\_,
* drugo dokumentacijo v zvezi s tem sporazumom.

Naročnik ima pravico, da od sporazuma predčasno odstopi brez odpovednega roka:

* če izvajalec svojih obveznosti ne opravlja skladno s sporazumom, zaradi česar je prejel že najmanj dve opozorili,
* če zamuja z izvedbo ali napake pri izvedbi onemogočajo namen posla, naročnik pa mu je že dal dodatni izpolnitveni rok. Naročnik lahko takoj po preteku tega roka odstopi od sporazuma in zahteva od izvajalca povračilo morebitnih stroškov in nastale škode,
* če vrednost naročil doseže ocenjeno vrednost oziroma, v primeru sklenjenega aneksa, vključno z 20 % preseganjem,
* če je v tem sporazumu tako določeno,
* če se je proti izvajalcu začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene storitve.

Pogodbeni stranki lahko kadarkoli odpovesta to pogodbo s 30 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki tega sporazuma vročen s priporočeno poštno pošiljko. Pogodbeni stranki se lahko sporazumno dogovorita za daljši ali krajši odpovedni rok.

Izvajalec v navedenih primerih iz prejšnjega in tega člena ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

 **PRILOGE IN SESTAVNI DELI OKVIRNEGA SPORAZUMA**

1. **člen**

 Prilogi k tem sporazumu sta:

* ponudba s ponudbenim predračunom št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_,
* specifikacija zahtev naročnika,
* »Priloga – podizvajalec«.

 Sestavni deli tega sporazuma so tudi:

* Dokumentacija v zvezi z oddajo javnega naročila, št. JN(S)22-004, z dne \_\_\_\_\_\_\_\_\_\_\_\_,
* ponudbena dokumentacija ponudnika – izvajalca, št. \_\_\_\_\_\_\_\_\_\_\_ z dne \_\_\_\_\_\_\_,
* finančno zavarovanje za dobro izvedbo pogodbenih obveznosti.

 Prilogi in sestavni deli so enako zavezujoči kot sporazum.

**KONČNE DOLOČBE**

1. **člen**

Okvirni sporazum je sklenjen in postane veljaven z dnem podpisa obeh pogodbenih strank. V primeru, da izvajalec v zahtevanem roku, kot izhaja iz poziva naročnika na predložitev, ne predloži garancije za dobro izvedbo pogodbenih obveznosti, in/ali izpolnjene in podpisane izjave v skladu s VI. odstavkom 14. člena Zakona o integriteti in preprečevanju korupcije (ZIntPK), sporazum preneha veljati.

Sporazum je napisan v dveh enakih izvodih, od katerih prejme vsaka stranka en izvod.

\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

Izvajalec: Naročnik:

\_\_\_\_\_\_\_\_\_ ELEKTRO GORENJSKA, d.d.

\_\_\_\_\_\_\_\_\_ Predsednik uprave:

\_\_\_\_\_\_\_\_\_ dr. Ivan Šmon, MBA

**Opomba: V primeru skupne ponudbe bo sporazum ustrezno prilagojen**

 **PRILOGA D/7**

**SPECIFIKACIJA ZAHTEV NAROČNIKA[[2]](#footnote-2)16**

Predmet javnega naročila je izvajanje storitev mobilne telefonije in prenosa podatkov z uporabo omrežja mobilnega operaterja in dobavo mobilnih naprav za obdobje treh (3) let. Ponudnik mora vzpostaviti oz. nuditi storitev mobilne telefonije, prenosa podatkov z uporabo lastnega mobilnega omrežja operaterja in zagotoviti dobavo mobilnih naprav ter vzdrževanje delovanja teh storitev v obdobju veljavnosti pogodbe.

Naročnik si želi z javnim naročilom zagotoviti zanesljive in dostopne storitve, storitve kvalitetnega in varnega prenosa podatkov ter brezplačne klice med mobilnimi in stacionarnimi telefonskimi številkami naročnika.

Naročnik želi dobro dostopnost storitev na celotnem področju Elektro Gorenjske. Nedelovanje telekomunikacijskih povezav ima lahko za posledico poslovno škodo, zato je za naročnika pomemben podatek o zanesljivosti in razširjenosti lastnega mobilnega omrežja ponudnika na področju celotne Republike Slovenije. Pomembnost dobre pokritosti in redundančnega pokritja z baznimi postajami pride do izraza (se pokaže) v situacijah, ko pride do okvar ali prekinitev napajanja, kot posledica izjemnih vremenskih razmer kjer redundančnost z zadostnim številom baznih postaj poveča pokritost in s tem dostopnost storitve.

Ponudnik mora ponuditi vse razpisane storitve in mobilne naprave oz. vzpostaviti in zagotavljati storitev mobilne telefonije s storitvijo prenosa podatkov, kakor tudi storitve fiksno mobilne konvergence ter nakupa mobilnih naprav.

Ponudnik mora zagotoviti, da naročnik ohrani obstoječe mobilne telefonske številke za vsako naročniško razmerje naročnika in izvede brezplačen prenos obstoječih naročnikovih številk v rokih predpisanih v tej dokumentaciji.

V specifikaciji navedene količine so zgolj okvirne, določene na podlagi ocene naročnikovih potreb po posameznih storitvah oz. mobilnih napravah v naslednjih treh (3) letih in se v obdobju trajanja naročila lahko spremenijo skladno z dejanskimi potrebami naročnika. Naročnik se ne obvezuje, da bo ocenjena triletna količina realizirana.

Naročnik si poleg predhodno navedenih mobilnih storitev in naprav pridržuje pravico pri izvajalcu naročati tudi druge vrste mobilnih storitev in naprav s področja tega javnega naročila. Pogoje naročila takšnih storitev ali naprav naročnik in izvajalec dogovorita posebej pred naročilom. Elektro Gorenjska d.d. ima trenutno 260 uporabnikov mobilne telefonije, Gorenjske Elektrarne d.o.o. pa 24 uporabnikov mobilne telefonije. Število naročniških razmerij se lahko v času trajanja okvirnega sporazuma spreminja.

1. **STORITVE MOBILNE TELEFONIJE**

Ponudnik mora zagotavljati:

* vzpostavitev povezav in prenos govora v vsa telefonska omrežja,
* vzpostavitev internetnih povezav in paketnega prenosa podatkov v lastnem omrežju operaterja v tehnologijah: GSM, LTE, 5G,
* vzpostavitev klicev in prenos govora, SMS, MMS in podatkov v tuja omrežja, v tujih omrežjih in iz njih. Ponudnik mora imeti sklenjene komercialne oz. roaming pogodbe z vsaj po enim operaterjem v vsaki članici Evropske unije ter z vsaj 30 operaterji drugih držav sveta (zahtevano najmanj v državah: Veliki Britaniji, Srbiji, Bosni in Hercegovini, Črni gori, Kosovu, Makedoniji, Albaniji, Švici, Lihtenštajnu, Norveški, Islandiji, Ukrajini, Cipru, Turčiji, Japonski, Kitajski, Južni Koreji, Avstraliji, Združenih državah Amerike in Kanadi).,
* govorne storitve: vzpostavitev konferenčnih klicev, zakrivanje naročniške številke, omejevanje sprejema klicev, preusmeritev klicev, čakanje klica, - posredovanje kratkih sporočil SMS in multimedijskih sporočil MMS,
* možnost konferenčnih klicev,
* vzpostavljanje podatkovnih povezav in paketni prenos podatkov na vseh delujočih tehnologijah (2.5G, 4G, 5G,..)
* podatkovne storitve: podatkovne zveze, govorne storitve (VoLTE),
* na vseh naročniških razmerjih uporabo dodatne SIM kartice, ki bo omogočala prenos podatkov in uporabo zakupljenih kvot nosilne mobilne kartice . Morebitna uporaba dodatne SIM 2 se za vsako posamezno SIM kartico aktivira na zahtevo naročnika. Elektro Gorenjska d.d. trenutno uporablja 10 SIM 2 kartic, Gorenjske Elektrarne d.o.o. pa 4 SIM2 kartice.
* prehod na morebitnega novega operaterja mora biti transparenten in brez prekinitev, opravljen po dogovoru z naročnikom v času, ki ga uskladita stranki (praviloma ponoči oz. za vikend).
* brezplačni prenos vseh trenutno obstoječih telefonskih številk ob prevzemu (podpisu) okvirnega sporazuma in brezplačni prenos vseh številk ob izteku sporazuma,
* brezplačni prenos posamezne telefonske številke na istega ali drugega operaterja pri prevzemu naročniškega razmerja s strani uporabnika (upokojitev, zamenjava delodajalca, ...),
* brezplačna zamenjava SIM kartic, prav tako brezplačni prehod na mikro/nano SIM kartice, če bo to potrebno,
* naročnik ima možnost, da od ponudnika prejme najmanj dvajset (20) praznih "3v1" SIM kartic vnaprej/na zalogo, nakar jih, samostojno, po lastni potrebi, preko ponudnikove spletne aplikacije/spletne strani, lahko kadarkoli vklopi (to pride v poštev v primeru, ko naročnik - zaradi izgube, odtujitve, uničenja telefona -, potrebuje takojšen preklop SIM kartice). Ponudnik je po aktivaciji večine SIM kartic dolžan na vsakokratno zahtevo naročnika, naročniku takoj, najkasneje pa v roku 5 dni po prejemu zahteve naročnika, dostaviti nove »3v1« prazne SIM kartice. Naročnik bo predvidoma naročal kvote po dvajset (20) kosov, praznih »3v1« SIM kartic.
* naročnik naj ima, po predhodni najavi, možnost vsaj nekajdnevne brezplačne izposoje/preizkusa ponudnikovih mobilnih testnih naprav, ki jih bo imel v svojem ponudbenem programu,
* vsa naročniška razmerja morajo imeti neomenjen prenos podatkov, ki ima zakupljenih vsaj 60 GB oz. 200 GB prenosa podatkov (glede na izbrani paket, PRILOGA D/6 Specifikacija zahtev naročnika). Po prekoračitvi zakupljenih količin mora biti omogočena nadaljnja uporaba z znižano hitrostjo prenosa podatkov vsaj 64 Kbps,
* kvartalno naročniku na podlagi narave uporabe mobilnega omrežja predlaga spremembe paketov, ki bi pomenile nižanje stroškov in ne nižanja nivoja storitev,
* izstavitev elektronskega računa po standardu e-SLOG 2.0,
* izdati obračun porabe na skupni fakturi na tak način, da bo omogočena kontrola višine zneska za vsakega posameznega uporabnika, identificiranega s telefonsko številko.
* v primerih slabše pokritosti oz. razpoložljivosti signala lastnega omrežja v poslovnih prostorih naročnika, brezplačno zgradi ustrezno notranjo inštalacijo,
* montaža in morebitna brezplačna izposoja naprave za zagotovitev manjkajočega pokrivanja s signalom izbranega ponudnika ali zagotovitev naročniškega razmerja pri drugem operaterju (za čas veljavnosti okvirnega sporazuma) oziroma primerljiva tehnična rešitev za odpravo težave s slabšo signalno pokritostjo na domačem naslovu dežurnega zaposlenca naročnika, cena paketa drugega operaterja mora biti enaka ponujenim cenam paketov iz razpisa,
* možnost vzpostavitve limita porabe z opozorilom o prekoračitvi, ki se vzpostavi na predlog naročnika oz. uporabnika,
* brezplačno ločevanje storitev in posredovanih plačil na: službeno - osnovni račun (naročnina in promet nad zakupljenimi količinami do dodatnega limita npr. 10 EUR) in privatno - ločeni račun (promet preko limita 10 EUR, npr. Moneta, posebne številke, donacije, glasovanje in podobno ...), z izstavljanjem računa za naročnika (pravno osebo), in ločenega računa za uporabnika (fizično osebo) na naslov fizične osebe,
* za obračunavanje storitev na ločenem računu z vsemi uporabniki po naročnikovem seznamu sklenil pogodbo ob sklenitvi razmerja,
* v primeru, da uporabnik ločenega računa svojih obveznosti ne poravna v predpisanem roku, ponudnik storitev svoj opomin/terjatev naslovi neposredno na uporabnika ločenega računa (fizična oseba). To pomeni, da se »opomin/plačilo/izterjava« ureja neposredno na relaciji »ponudnik storitev - uporabnik ločenega računa (fizična oseba)«,
* omogočil uporabo dodatnih storitev (npr. plačilne storitve) za naročnike vseh paketov in omogočil obračunavanje na ločenem računu v skladu s splošnimi pogoji ponudnika. Vklop/Izklop dodatnih storitev je za naročnika brezplačen,
* aktivacijo storitev ali dodatnih zakupov tako z uporabo SMS sporočil, kot tudi s pošiljanjem zahtev pooblaščenih oseb naročnika na elektronski naslov ponudnika. V primeru aktivacije preko SMS sporočil se aktivirane storitve zaračunavajo na privatnem delu ločenega računa, v primeru posredovanja zahtev pooblaščenih oseb naročnik pa na službenem delu ločenega računa.
* sistem ločevanja stroškov mora delovati z dnem začetka nudenja storitev izbranega ponudnika,
* brezplačna zamenjava paketov,
* brezplačno sporočanje porabe preko SMS sporočil oz. preko klicnega centra ponudnika,
* stalno (24/7) podporo uporabnikom,
* on-line spletni nadzor tekoče porabe po posameznih naročniških razmerjih, zaščiten s certifikatom, sporočanje porabe preko SMS sporočil,
* možnost določanja omejitve klicev za vsako razmerje posebej,
* ponudnik mora za mobilne naprave kupljene v sklopu tega razpisa, ki so še pod garancijo, nuditi servis in nadomestno mobilno napravo v času popravila,
* ponudnik mora zagotoviti klicanje med uporabniki znotraj skupine naročnika tako z dolgimi kakor tudi s kratkimi tri mestnimi številkami,
* ponudnik mora zagotoviti fiksno mobilno konvergenco (na primer EPO) za potrebe klicev iz mobilnega omrežja ponudnika v privatno telefonsko omrežje naročnika in obratno. Medsebojno klicanje stacionarnih in mobilnih naročnikov mora biti izvedljivo z dolgo številko ali s prefiksom [št.:7] in kratko trimestno številko v obe smeri. Izbrani ponudnik bo vzpostavil tudi redundantno povezavo (IP Trunk) do naročnikove privatne telefonske centrale,
* klici znotraj skupine kakor tudi storitev fiksno mobilne konvergence morajo biti brezplačni,
* mobilno gostovanje, to je uporaba mobilnih storitev v tujini, izven EU (govor, SMS/MMS sporočila, podatkovni prenos), kar bo naročnik občasno uporabljal,
* vse ostale storitve in opremo, ki jih nudi v svoji ponudbi zasebnim in poslovnim uporabnikom, velja uradno veljavni cenik za poslovne uporabnike, ob upoštevanju popusta iz obrazca ponudbe.
1. **MOBILNE NAPRAVE**

Naročnik bo mobilne naprave naročal po potrebi. Trenutno primerljivi model je »Samsung Galaxy A33 5G 128 GB«. Predvideno letno število nakupa mobilnih naprav je ocenjeno na 1/2 (polovico) števila naročniških razmerij iz tega krovnega sporazuma.

Rok dobave opreme in storitev je najkasneje 14 delovnih dni po prejemu naročila, daljši dobavni rok je možen le zaradi objektivnih okoliščin ob predhodnem dogovoru z naročnikom. Naročnik bo naročila posredoval sukcesivno preko elektronske pošte. Prevzem bo izveden na podlagi dobavnice na lokaciji naročnika.

Splošne zahteve:

* dobavljene mobilne naprave ne smejo biti zaklenjene oz. na kakršenkoli način vezane na enega ponudnika, v njih je možno vstaviti SIM kartico kateregakoli ponudnika nakup mobilnih naprav je brez dodatne časovne vezave naročniškega razmerja,
* ob začetku prodaje nove mobilne naprave (v skladu s tehničnimi razpisnimi pogoji), bo ponudnik osvežil ponujeni nabor mobilnih naprav, in sicer z uvrstitvijo modelov, ki so bili na trgu ravno zamenjani z najnovejšimi, v ponudbo, pod enakimi pogoji kot veljajo v tem cenovnem razredu (ponudba se ažurira najmanj enkrat v četrtletju),
* ponudnik naj ponudi najmanj 3 (tri) modele mobilnih naprav različnih proizvajalcev, po enotni ceni za vse ponujene modele,
* garancijska doba naprav mora biti vsaj 24 mesecev,
* pooblaščen servis v Republiki Sloveniji.
1. **PAKETI OZ. VRSTE NAROČNIŠKIH RAZMERIJ**

**Osnovni paket**

Naročniški paket se uporablja za dosegljivost oseb na mobilni telefon, za klice in prenos podatkov. Trenutno število naročniških paketov (številk oz. uporabnikov): Elektro Gorenjska d.d. trenutno 253, Gorenjske Elektrarne d.o.o. trenutno 24

Paket mora vsebovati:

* mesečni obračun,
* neomejene klice v vsa slovenska omrežja in države območja EU – tarife,
* neomejena sporočila v vsa slovenska omrežja in države območja EU – tarife,
* vključeno 120 min pogovorov iz Slovenije v območje EU,
* vsaj 60GB prenosa podatkov v Sloveniji,
* vsaj 10 GB prenosa podatkov v območju EU - tarife, brez omejitve hitrosti in ne manj, kot je v skladu z EU direktivo,
* hitri internet 4G/5G,
* možnost dodatne SIM kartice, ki je vezana na osnovno naročniško razmerje,
* varen spletni nadzor tekoče porabe po posameznih naročniških razmerjih,
* nadzor porabe po posameznih naročniških razmerjih preko mobilnega portala,
* možnost nastavitve in spreminjanja alarmov za prekomerno porabo,
* možnost določanja omejitev klicanja za vsako razmerje posebej,
* ločitev stroškov na službeno (pravna oseba) in privatno (fizična oseba) porabo na osnovi modelov ločevanja izbranega ponudnika z izstavljanjem ločenih računov za pravno in ločeno za fizično osebo na naslov fizične osebe (posebne številke, donacije in podobno),
* možnost konferenčnih klicev.

**Paket za zahtevne uporabnike**

Naročniški paket se uporablja za dosegljivost oseb na mobilni telefon, za klice in prenos podatkov. Trenutno število naročniških paketov (številk oz. uporabnikov): Elektro Gorenjska d.d. trenutno 7, Gorenjske Elektrarne d.o.o. trenutno 0

Paket mora vsebovati:

* mesečni obračun,
* neomejene klice v vsa slovenska omrežja in v državah območja EU – tarife,
* neomejena sporočila v vsa slovenska omrežja in državah območja EU – tarife,
* vključeno 240 min pogovorov iz Slovenije v območje EU,
* vsaj 200 GB prenosa podatkov v Sloveniji in v državah območja EU – tarife, brez omejitve hitrosti in ne manj, kot je v skladu z EU direktivo,
* hitri internet 4G/5G 450/150,
* možnost dodatne SIM kartice, ki je vezana na osnovno naročniško razmerje,
* varen spletni nadzor tekoče porabe po posameznih naročniških razmerjih,
* nadzor porabe po posameznih naročniških razmerjih preko mobilnega portala,
* možnost nastavitve in spreminjanja alarmov za prekomerno porabo,
* možnost določanja omejitev klicanja za vsako razmerje posebej,
* ločitev stroškov na službeno (pravna oseba) in privatno (fizična oseba) porabo na osnovi modelov ločevanja izbranega ponudnika z izstavljanjem ločenih računov za pravno in ločeno za fizično osebo na naslov fizične osebe (posebne številke, donacije in podobno),
* možnost konferenčnih klicev.

Ponujeno blago in storitve so v celoti skladne z zahtevami in pogoji te dokumentacije.

 Ime in priimek:

V/na \_\_\_\_\_\_\_\_\_\_\_, dne \_\_\_\_\_\_\_\_\_\_ Žig in podpis:

1. 15 Kandidati lahko predložijo dokazilo o zahtevanih referencah tudi v drugačni obliki, vendar morajo biti na potrdilu navedeni vsi zgoraj zahtevani podatki. Kandidat lahko ta obrazec kopira in izpolnjenega predloži v številu zahtevanih izvodov oz. predloži izjave z navedeno vsebino (velja tako za ponudnike oz. za vse partnerje v skupnem nastopu, kot za podizvajalce). [↑](#footnote-ref-1)
2. 16 Ponudbi mora biti priložena verodostojna tehnična dokumentacija proizvajalca, kjer bo možno vse tehnične zahteve preveriti. Podatki o izpolnjevanju tehničnih zahtev morajo biti v priloženi dokumentaciji vidno označeni! V primeru, da naročnik ugotovi, da je ponudnik v preglednico vpisal neresnične podatke in s tem ponujena oprema nima zahtevanih lastnosti, ima naročnik pravico ponudbo kot nedopustno zavrniti. Če to ugotovi, ko je pogodba že podpisana, je to razlog za odpoved pogodbe brez odpovednega roka! [↑](#footnote-ref-2)